CELEX: 22016D0506
Language: ro
Date: 2015-02-25 00:00:00
Title: Decizia nr. 18/2015 a Comitetului mixt al SEE din 25 februarie 2015 de modificare a anexei II (Reglementări tehnice, standarde, încercări și certificare) la Acordul privind SEE [2016/506]

7.4.2016   
               
               
                  RO
               
               
                  Jurnalul Oficial al Uniunii Europene
               
               
                  L 93/30
               
            DECIZIA NR. 18/2015 A COMITETULUI MIXT AL SEE
      din 25 februarie 2015
      de modificare a anexei II (Reglementări tehnice, standarde, încercări și certificare) la Acordul privind SEE [2016/506]
      COMITETUL MIXT AL SEE,
      având în vedere Acordul privind Spațiul Economic European („Acordul privind SEE”), în special articolul 98,
      întrucât:
      
                  (1)
               
               
                  Regulamentul (UE) nr. 518/2013 al Consiliului din 13 mai 2013 de adaptare a Regulamentului (CE) nr. 1107/2009 al Parlamentului European și al Consiliului ca urmare a aderării Republicii Croația (1) trebuie încorporat în Acordul privind SEE.
               
            
                  (2)
               
               
                  Acordul privind participarea Republicii Croația la Spațiul Economic European (2) („Acordul privind extinderea SEE din anul 2014”), semnat la 11 aprilie 2014 la Bruxelles, este aplicabil cu titlu provizoriu semnatarilor săi de la 12 aprilie 2014. Prin urmare, prezenta decizie ar trebui să se aplice cu titlu provizoriu până la intrarea în vigoare a Acordului privind extinderea SEE din anul 2014.
               
            
                  (3)
               
               
                  Prin urmare, anexa II la Acordul privind SEE ar trebui modificată în consecință,
               
            ADOPTĂ PREZENTA DECIZIE:
      Articolul 1
      În anexa II la Acordul privind SEE, capitolul XV, la punctul 13 [Regulamentul (CE) nr. 1107/2009 al Parlamentului European și al Consiliului] se adaugă următorul text:
      „, astfel cum a fost modificat prin:
      
                  —
               
               
                  
                     32013 R 0518: Regulamentul (UE) nr. 518/2013 al Consiliului din 13 mai 2013 (JO L 158, 10.6.2013, p. 72).”
               
            Articolul 2
      Textele Regulamentului (UE) nr. 518/2013 în limbile islandeză și norvegiană, care urmează să fie publicate în suplimentul SEE la Jurnalul Oficial al Uniunii Europene, sunt autentice.
      Articolul 3
      Prezenta decizie intră în vigoare la 26 februarie 2015, cu condiția să se fi efectuat toate notificările prevăzute la articolul 103 alineatul (1) din Acordul privind SEE (*), sau la data intrării în vigoare a Deciziei nr. 203/2014 a Comitetului mixt al SEE din 30 septembrie 2014 (3) ori la data intrării în vigoare a Acordului privind extinderea SEE din anul 2014, oricare dintre aceste date este ulterioară.
      Această decizie se aplică cu titlu provizoriu, de la 26 februarie 2015, până la intrarea în vigoare a Acordului privind extinderea SEE din anul 2014, cu condiția să se fi efectuat toate notificările prevăzute la articolul 103 alineatul (1) din Acordul privind SEE, sau de la data intrării în vigoare a Deciziei nr. 203/2014 a Comitetului mixt al SEE din 30 septembrie 2014, oricare dintre aceste date este ulterioară.
      Articolul 4
      Prezenta decizie se publică în secțiunea SEE și în suplimentul SEE ale Jurnalului Oficial al Uniunii Europene.
      
         Adoptată la Bruxelles, 25 februarie 2015.
         
            
               Pentru Comitetul mixt al SEE
            
            
               Președintele
            
            Gianluca GRIPPA
         
      
      
         (1)  JO L 158, 10.6.2013, p. 72.
      
         (2)  JO L 170, 11.6.2014, p. 5.
      
         (*)  Nu au fost semnalate obligații constituționale.
      
         (3)  JO L 202, 30.7.2015, p. 57.